Ammud : • Lɛub n teslit, tefreḥ ad teddu, lamaɛna a tettru • Aqcic ur At Ɛemruc, urar ur At Lbaxuc • Yettban usigna i as-tekkat • Leḥmuregga n ṣbeḥ, tameddit ad d- teqqerdeḥ, tin n tmeddit heggit a tteǧǧar ɛebbit • Yezwar ṭṭɛam taẓallit • Tawehruct tefka yelli-s, terna urar deg uxxam-is,terna tarbut d uɣerbal , ula akken ma tenneqbal • Tasirt mi ara tent-taɣ deg ryac, ula i as-d-gen yiɣuraf • Sebḥan-k a Llah lɛaḍim, ixelqen tizermemmac, yerna-asent amadaɣ, ssant-tt bḥal lefrac • A yaḍar jbu a tiṭ cfu • Aḍar i teddu s aẓar • Ṭṭmeɛ yessexṣar tbeɣ • D bu miyya i iqqaren awah a mitayen • Ṭṭmeɛ yessazzal amɣar almi yemmut • At ɛebbas arsen, s tteqlat- nsen • Mttif aɛelluc ulac • Mttif amerẓu lmeyyet • Uccen aqermaḍ, addak neqqermeḍ • Adeɛmamac deg tmurt n yiderɣalen, yettusemma d azerqaq • A yiles yellan d leḥlu, ad k-rreɣ d isenanen • A yasmi terɛed ur tewwit, ɛamayen ur d-teɣli tiqit • Ruḥ a yasif di lɣerḍ-ik, nekk d At bu mehdi ara kkeɣ • Ruḥ ay aɛrab ar tafsut • Asmi llan at iɛumam iɛum lxir, asmi llan at iqucac iquc lxir • Win yeččan yečča, wayeḍ tarbut tekkes • Ccɣel n yiwet ibedd, ccɣel n snat isenned, ccɣel n tlata yuɣ tiyita • Ur hedder sdat warrac, ur sseknaf sdat yemcac • Ifrax leqqḍen iwzan • Imɣi n ṣṣaba meɛqul, tafejrit id-yettmuqul • Mi nembaɛad nemweḥḥac, mi nemqarab nemkerrac • Acuɣqer ara yiniɣ ala, d yirbeḥ yella • Annar akka i yettarwat, ma d yelli-k wi bɣun yaɣ-itt 73